SECRETELE ÎNVĂȚĂRII 
CORECTE ŞI RAPIDE 


curs gratuit 


conţinând sinteze 
ale celor mai importante tehnici de învăţare... 


CA SĂ PORNEŞII CORECT ! 


Autor: Horaţiu Sasu 


Acest curs pentru succesul tău se distribuie gratuit. 
Nu poate fi vândut. 
Poate fi reprodus sau copiat în mod liber, cu permisiunea autorului. 


- 2006 - 


- CUPRINS - 
(apasă mai jos pe titlul capitolului pe care vrei să îl citeşti) 


Introducere 

Spulberă miturile şi vei zidi în cremeni! 

Tehnicile pentru succes — primii paşi 

Încercările şi satisfacţiile primelor rezultate 

Secretele din partea cealaltă a catedrei 

Şi de ce nu le ţin pentru mine, dacă mi-au trebuit 15 ani 


ca să le definitivez? 


PRIMA PARTE: DE CE SĂ ÎNVEŢE ALȚII MAI 
REPEDE CA TINE?! 


Lucrul bine început e pe jumătate făcut. Nu greşi! 
“CUM să iau notițele ca să mă ajute?” 
Rezultatul de la examen ţi-l alegi tu 
Metode deştepte în ajutorul memoriei tale 
a. Sublinierea şi marcarea 
b. Conexiunile cu rezultate bizare (pentru unii) 


c. Semne și codificări cu rol de jalon 


d. "Scurtături" 
Repetarea — momentul adevărului 
a) Cum repet? 
b) Învăţ prea mult, învăţ prea puţin? Cum să ştiu? 
c) Forma cea mai eficientă de repetare: comasarea sau eşalonarea? 


d) La ce intervale repetăm pentru a avea eficiență maximă? 


PARTEA A II-A: CHEILE ÎNVĂȚĂRII EFICIENTE 
SAU COMBUSTIBILII TURBO-ÎNVĂȚĂRII 


Mărunţişuri care se răzbună 

Suportul din inima ta 

Unda verde spre succes 

Continuitate şi ritmicitate. Chiar nu poţi şi fără ele? 

Voința — şchioapătă sau nu? 

Familia — când ajutor, când povară. Situaţii obişnuite şi 
soluții 

Destinde-ţi nervii! Mai ai nevoie de ei 


Ultimele retuşuri pentru succes 


Introducere 


Analtabetul de mâine nu va mai fi cel care nu ştie să citească, ci cel 


care nu a în vă, tat cum Să în vefe. 


(Alvin Tofflet) 


De ce să și-o ia alții înainte, când de fapt tu poți fi mai bun decât ei ? 

De ce să intre alții la liceu, facultate, doctorat în locul tău? 

De ce să obțină tot alții postul bun pe care ţi-l doreşti? 

De ce să aibă alţii rezultate bune, iar tu, care aloci cel puţin atâta timp cât şi ei 
învățăturii, să ai mereu întrebări şi neliniști în suflet? 

Răspunsul e simplu: pentru că alții cunosc cele mai eficiente metode de a învăța 
repede şi bine. 

Dacă vrei, şi tu poţi afla cum să fii mereu mai bun ca alţii, cum să câştigi concursuri la 


multinaționale, cum să "fluieri" la cursuri de perfecționare... 


În ghidul gratuit de faţă şi în mini-cursuri gratuite am selectat sinteza paşilor 
spre succes. 

Pentru cine vrea, aceste tehnici se găsesc descrise pe larg în peste 330 de 
pagini, în "Arta de a învăța". 

Facem aşadar trecerea în revistă a paşilor spre succes, o sinteză necesară, cu 
trimiteri şi indicaţii, iar în mini-cursurile gratuite vei primi alte jaloane pentru 


succesul tău. 


Spulberă miturile şi vei zidi în cremeni! 


Să lămurim două principii, prezente de la un capăt la altul în acest ghid care nu se 


găseşte în facultăți. 


Primul: contrar opiniei aproape generale, A ÎNVĂŢA NU ÎNSEAMNĂ "A 
TOCI". Să fim bine înţeleşi: a învăţa înseamnă a acumula cunoştinţe pe diverse căi: prin 
memorare, cu ajutorul gândirii sau cu ajutorul simțurilor: auz, văz, miros, gust, pipăit. În 
timp ce "a toci" înseamnă "a învăţa mecanic”, doar pentru notă sau pentru calificativ. Te 
poţi deprinde să înveţi cu adevărat repede, bine şi, mai ales, trainic. Eu am aflat cum, alții au 
reuşit după ce le-am explicat... DE CE să nu reuşeşti şi tu? 

Al doilea mit pe care îl vom dărâma împreună: rezultatul bun se obţine numai dacă 
"tocești” zi și noapte. Nu, nu și nu: din acest moment te rog să reţii că poţi învăţa în trei ore 
cât învaţă alţii în zece, dar mai bine și mai trainic decât ei. Să nu scapi totuşi din vedere că în 
perioada de pregătire pentru examene ai nevoie de un regim special de muncă și vei 


A. 


fi nevoit să faci o serie de sacrificii şi de schimbări temporare ca să îţi asiguri 
succesul. Important este să ştii ce să faci şi ce nu - și aceasta fără să pierzi timpul cu 
întrebări al căror răspuns e greu de găsit de unul singur. 

E ca şi cum ai reinventa roata. 

Pe de altă parte, nu îţi voi promite “miracole” de tipul învățării unei limbi străine în 
30 de zile sau a 300 de pagini pe noapte. Există asemenea cărți — și multe vor mai apare, căci 
credulitatea încă susține vânzările; garanţia pe care o aduc este mult mai realistă și mult mai 
onestă: vei reuşi folosindu-ţi forțele reale de care dispui, dar de care puţini sunt conștienți, și 
nicidecum apelând la “reţete unice”, care pe termen lung; se dovedesc reţete ale eşecului, ca 
în cazul oricărui lucru făcut de mântuială. 

Ai acum la dispoziție prezentarea unor metode de o eficiență dovedită. Metode 
simple — dar nu simpliste. Eficiente - dar nicidecum “miraculoase”. Miracole nu există de-a 


gata decât foarte rar. Există în schimb mii de căi pentru a le face să prindă viață prin puterea 


voinţei tale. 
Tehnicile pentru succes — primii paşi 


In clasele de liceu avusesem un profesori care ne învățaseră să schematizăm 


materialul. Primii paşi, insuficienţi, dar totuși primii, către succesele viitoare. 


În clasa a XII-a, pregătindu-mă pentru Facultatea de Drept, unde aşteptam 
concurență de 12 pe loc (şi în final au fost 15) am apelat la doi profesori, unul pentru istorie, 
unul pentru gramatică, care să mă ajute să reușesc. Dificultăţi mari erau la istorie, unde cele 
două cărțoaie — spaima candidaţilor — erau extrem de greu de digerat. Așa fiind, în martie, cu 
3-4 luni înainte de examen, profesorul de istorie îmi spune că... nu e convins că voi reuși la 
facultate. 

Derută, gălăgie pe acasă... soluţii ioc. Concluzia? Trebuia "ceva" ca să mă repliez 
rapid. Greşisem până atunci luni de zile în învăţare şi rezultatul a tot ceea ce muncisem era 
periclitat. Greşisem, aşa cum greşesc mulți — peste ani aveam să îmi dau seama că nu eram 
singurul în ceață — dar mai grav era că NU ŞIIAM unde sau ce am de făcut. 

La următoarea şedinţă, văzându-mă foarte descurajat, profesorul mi-a arătat ceva ce 
îmi mai spusese, dar ignorasem: cum să foloseşti culorile pentru a-ţi spori viteza de lucru. 

Deci, ştiam cum să evidenţiez culorile, ştiam din primele clase de liceu să schematizez 
și a trebuit doar să unesc cele două metode într-o concepţie unitară. A ieşit ceva bine? A ieşit 
o durere de cap cumplită. Entuziasmat de tehnicile de colorare, nu am ştiut unde să mă 
opresc şi nici că anumite combinaţii de culori favorizează o viteză a învățării de două ori mai 
mare decât cea obișnuită. Folosind o soluţie neverificată am reușit ca de două ori mai 
repede... să mă surmenez. 

Luând alt manual și fiind din ce în ce mai presat de timp, am reușit să mă repliez. Dar 
trebuiau şi alte aspecte, care să mă ajute să cresc la maxim viteza de învăţare. Şi am găsit cum 
să îmi folosesc somnul pentru un randament crescut, cum să îmi fac un program care să nu 
fie stresant, dar care să mă ducă spre succes, am primit sugestii care m-au motivat... şi în 
final am intrat cu 9,20 la facultate, în condiţii de 15/loc. 

Anul I a fost, normal, mult prea atractiv sub alte aspecte şi abia în semestrul al doilea 
m-am pus cum trebuie pe muncă. 

Dar era clar că tot lipsea o strategie coerentă de învățare. Şi la mine şi la colegii de 
"suferință". 

Ca să nu te mai rețin: văzând și experimentând în căminul studențesc, mediu propice 
pentru observare, eşuând și învățând să transform eşecuri în victorii, am reuşit în anul II să 


obţin rezultatele care se văd în carnetul de note la partea cu "Dovada că se poate...". 


Incercările şi satisfacțiile primelor rezultate 


A ajutat la găsirea răspunsurilor potrivite pentru studenți faptul ca timp de 4 ani am 
realizat o pagina studenţească — "Cocktail Molotov" — într-un ziar local. Iniţiativa de a 
oferi extrase despre tehnici de învăţare şi tehnici de reușită la examen a fost primită 
favorabil, chiar dacă la acea data răspunsurile nu erau complet elaborate, aşa cum sunt acum. 
Aceasta m-a încurajat să continui să îmbunătăţesc tehnicile de învăţare şi cele de susținere a 
examenului. 

A apărut "Arta de a învăța", în prima ediţie, pe care am epuizat-o într-o lună. 
Prezentând-o, mi-am dat seama ce vor sa afle elevii de liceu și studenții, ce îi interesează din 
cele ofer, ce trebuie să fac să înțeleagă mai bine, ce trebuie să detaliez ca să înțeleg ce 
probleme apar frecvent și ce anume rezolvări ar vrea să găsească. 

Mi-am dat seama de ceea ce vrei şi TU să afli. 

Şi am selectat, în ghidul pe care tocmai îl citeşti, sinteza paşilor spre succes, 


pe baza a ceea ce te interesează. 


Din "Arta de a învăţa" îşi trag originea atât ghidul de față cât 
şi mini-cursurile gratuite pe care le vei primi. 

Am refăcut-o şi am lansat-o deoarece sunt unii interesați de 
mai mult, adică să afle exact ce au de făcut ca să nu mai 
tremure la examen, să nu mai redescopere (cu preţul propriilor 
note) care metode sunt eficiente şi care nu. "Arta de a învăţa” e 
gândită aşadar numai pentru cei care preferă să ştie exact ce au 
de făcut, punct cu punct, cu exemple verificate şi cu greşeli 


comentate, cu indicaţii la capitole etc. 


Mergând pe tehnici tot mai bune, licenţa am luat-o foarte bine, obţinând notă mare 
și la o materie foarte grea, care nu mi-a plăcut (notă mai mare decât mulți civilişti, cărora le 
plăcea materia, dar nu ştiau cum să înveţe). 


La ceea ce mi-a plăcut (Dreptul comercial) triumful a fost total! 


Între timp, cât eram student, în 1997 am semnat cu Editura Nemira un contract de 
editare a unei alte cărți, denumita pe atunci provizoriu "Psihologia examenului", care 
pornea de la viata de student, de la întrebări din "interiorul" fenomenului, cu răspunsuri 
verificate: ce să faci înainte de examen, cum să îți domini emoțiile în examene, cum să îţi 
împarți timpul în examen, cum să înţelegi semnalele profesorului ca sa dai un răspuns bun... 

Dar, deoarece Directorul editorial a plecat spre alte zări, am desființat contractul, la 
sfatul unora. Nici acum nu știu dacă a fost cea mai potrivită alegere. Oricum, din 
corespondenţa cu colegii tăi care se pregătesc aplicând deja "Arta de a învăța" mi-am dat 
seama că au mari întrebări privitoare la "nedreptărțile"” examenului și nu sesizează soluțiile. 


Lucrez la relansarea acestor tehnici, care nu au mai văzut tiparul la "Nemira", probabil sub 


titlul "ARTA SUCCESULUI ÎN EXAMENE". 
Confirmări şi secrete aflate din experiență 


La a doua facultate a trebuit să mă întrebuinţez serios. Lucram pe unde apucam, în 3- 
5 locuri deodată, ca să câștig o pâine pentru familie (aveam un copil şi soția era studentă) şi 
să plătesc datoriile pentru apartamentul unde stăteam, iar timp de învăţat... tot mai puţin. 
Apoi am lucrat într-o bancă, apoi la o firmă privată, ca și consilier managerial, iar timpul de 
învățare scădea. Singura diferenţă era că tehnicile de învățare îşi făceau acum efectul: la 
licenţă am luat 9,80, cum se vede din nou la "Dovada că se poate...”. 

După ani de încercări, concluzii și testări pe sute de oameni din toate domeniile și 
vârstele, în acest moment vreau să îţi ofer informaţii de valoare: 

- puse cap la cap 

- verificate 15 ani 


- completate cu secrete de partea cealaltă a catedrei. 


Secretele din partea cealaltă a catedrei 


De vreo cinci ani predau la niște cursuri organizate de Ministerul Educaţiei și 
Ministerul Muncii — Director vânzări, Inspector resurse umane etc. Miza ca 


promovabilitatea să fie foarte mare, pe măsura banilor alocați, crea o presiune imensă. 


Şi am observat ceva: nu era important ce predau ci modul în care îi învățam pe 
cursanți să sistematizeze, modul în care îi motivam, în care, una peste alta, îi învățam să 
înveţe. 

Ei bine, promovabilitatea celor care, ştiind CUM să facă, au rezistat ritmului sufocant 
de predare, a fost de 100% în 10 promoţii! Se poate verifica, pentru oricine este interesat. 

Ultimelor serii le-am şoptit şi ce vedeam din partea cealaltă a catedrei. Nu le-am spus 
dezinteresat! Ci pentru a verifica încă o dată dacă îi ajută să afle secretele pe care le ştiu 
profesorii. Tu ce crezi — i-a ajutat? Au reuşit mai bine, după ce le-au aflat? 

Bineînţeles. 

După probe de foc pe alți 200 de cursanţi, e momentul ca în paginile ce urmează să 


descoperi şi tu astfel de secrete. 


Cum am spus, le prezint în sinteză, pentru ca tu să porneşti corect. 


Dacă îţi place şi vrei mai mult, spune-mi! 


Şi de ce nu le ţin pentru mine, dacă mi-au trebuit 15 ani ca să 


le definitivez? 


Pentru că după două facultăți terminate, după cursuri de perfecționare în care 
tehnicile de învăţare au devenit rutină, nu mai am pe ce aplica metodele de învăţare. Nu mai 
sunt la facultate, am un post foarte bun şi, din păcate... NU mai am concursuri sau 
examene. Nu mai concurez pentru bursă, pentru admitere în facultate nici atât... 

Acum sunt Şef Serviciu Resurse Umane intr-o firma de 450 de salariați, situația 
materială este bună, timp de învăţare ar fi, dar nu mai e "obiectul muncii”. 

Ştiu ce am de făcut oricând, îi sfătuiesc şi pe alţii ce să facă, dar nu mai am pe ce să 
aplic. Ca măgarul lui Buridan: când s-a prins cum e să nu mănânce, a murit. 

ŞI ce să fac? Să las toate aceste tehnici în sertar? Nu ar fi prea frumos. 

Ți le ofer ție! 

Prin cursuri gratuite, la care cred că te-ai înscris, cursuri care conțin tehnici de 


succes, sau ptin "ARTA DE A ÎNVĂŢA", disponibilă pentru cine o solicită. 


Să-i dăm drumul, că timpul nu aşteaptă! 


P.S. In decembrie 2005 a apărut o carte de suflet, 
la Editura Creștin-Ortodoxă "Oastea Domnului”. În 
această carte arăt — tot numai celor interesați! - că atunci când privesc în stânga și în 
dreapta şi nu găsesc răspunsuri, în spate e un trecut aşa cum este, iar privind înainte apare un 
viitor care îţi cere decizii prea grele uneori, mai ai să îţi îndrepți privirile într-un singur loc: în 
Sus. Cartea se pare că a plăcut unora, câtă vreme este scrisă ca să îţi arate intr-un limbaj 
accesibil că există realizări uluitoare la îndemâna ta, chiar atunci când crezi că totul se 
prăbușește. 
O găseşti (dacă nu s-a epuizat tirajul) la http://www.hbrariasophia.ro, care are 
distribuţie națională. Afli mai multe şi o poţi obţine dacă in site-ul indicat dai căutare după 


"Lumina mintii" sau "horatiu sasu". 


PRIMA PARTE 
DE CE SĂ ÎNVEŢE ALȚII MAI REPEDE CA 
TINE?! 


Lucrul bine început e pe jumătate făcut. Nu greşi! 


Ştii că adesea faci chiar primul pas greşit? E vorba de modul în care iei notele de 

curs. Unii - mai ales la vârsta liceului - le consideră un balast. Alţii, dimpotrivă, le acordă o 
atenție deosebită atunci când învață. Cine are dreptate și de ce? 

Ce sunt notițele pe care mulți le iau în general mecanic? Sunt reproduceri, de 


obicei schematice, ale unui material prezentat de o persoană — profesor, lector. 


Rolul lor este uneori trecut cu vederea, adesea fiind luate monoton şi ... fără chef 
(“de-ar trece odată oral’), ajungând adevărate pietre de încercare a puterii de decriptare. Or, 
înaintea unei lucrări, teze sau a oricărui examen, nu este momentul cel mai potrivit în a-ți 
testa agerimea prin exerciții demne de Champollion, cel de-a pururea slăvit pentru că a 


descifrat hieroglfele. 


Aşa încât, prietene, de fiecare dată când iei notițe, acordă-le 
atenția cuvenită. Te vor ajuta să înveţi eficient, căci ele 


completează manualul. 


“CUM să iau notițele ca să mă ajute?” 


De un mare ajutor îţi va fi să elimini cuvintele de legătură inutile: “din 
această cauză”, “ar mai fi de adăugat că...”, “o primă precizare este...”, 
dar şi altele, mai importante, cum ar fi “sau”, “şi”, “de reținut că...”, în 
locul cărora să foloseşti prescurtări, formule proprii de notare rapidă sau 
chiar semne matematice. Spre exemplu, nu pe puţini studenți i-am văzut 
înlocuind pe “şi” cu “+”, pe “sau” cu “/“. Pe lângă avantajul scrierii 
rapide şi exacte, acești studenți mai aveau unul, deloc de neglijat: atunci 
când învățau după notițe desprindeau clar, dintr-o privire, ideile, 


condițiile, enumerările, în fine, tot ceea ce notaseră. 


Dacă te obişnuieşti să foloseşti aceste notații, vei reuşi să găseşti, exact ceea ce te 
interesează, ori de câte ori ai nevoie (bunăoară la o sinteză, la admitere, la licenţă sau 
pentru un post de director). Elimină căutările și revenirile supărătoare. Notiţele vor fi 
“aerisite”, cu linii, acolade, prescurtări, care au rolul de a elimina cât mai multe din cuvintele 
de legătură, fără ca exactitatea notiţelor să sufere în vreun fel. Dimpotrivă, totul e ordonat, 
schematizat, de folosință imediată. 

În sfârşit, am remarcat la destul de mulţi elevi sau studenţi folosirea - uneori pe 


scară largă - a unor notații proprii:” = “ pentru “devine”, “>” sau “€” pentru relaţii 


cauzale, implicaţii într-un sens sau altul, “!” pentru “de reținut” sau “important”, “A“ 
pentru “şi” şi “V“ pentru “sau” (alături de “+” şi “/” ) şi multe alte notații. Să 


reproducem în acest stil o definiție sau o idee: 


“Economia de piaţă este acel mod de organizare şi funcționare al 


economiei în care asigurarea bunurilor şi serviciilor are la bază îndeosebi 


proprietatea privată, iar raportul dintre cerere şi ofertă determină principiile 


de stabilire a priorităţilor economice, a metodelor de producere şi organizare, 
accesul la bunurile economice pentru diferite persoane sau categorii de 


persoane este reglat prin preț”. 


Cum ar arăta scrisă o astfel de definiţie, într-un mod care să cuprindă esențialul şi să o 


facă ușor de reamintit ori de câte ori este citită? Ar arăta cam așa: 


“Econ. de piață = mod de organiz. + funcţ. al ec.: 

- asigurare bunuri + servicii € proprietatea privată 
- rap. cerere - ofertă principiile de stabil. a: 
= priorit. ec. 
= met. de producere + organizare 
- acces la bunuri ec. (pt. pers./ categ. de pers.) “preţ” 

Învață să iei note de curs care să te ajute să câştigi și un job într-o multinațională! Sunt 
mult mai multe exemple şi contra-exemple, pe care, dacă vrei, le poţi avea. 

Până aici am arătat ce ai de făcut ca să îți pregăteşti din timp succesul. Şi vine 
momentul în care te apuci să tragi puternic ca să memorezi eficient. În acest moment pot 
apare situațiile de mai Jos. 

(1) George încearcă încă de la început să rețină bine tot ce poate să rețină. 
Andrei trece o dată peste lecţie, subliniind câteva repere şi apoi reia lecţia. La 
început George are un avans consistent, dar la sfârşit constată că Andrei a terminat 


de învăţat mai repede decât el. Şi mai bine. De ce? 


(2) Dintre cei doi, care va reţine totuşi materialul mai bine, peste trei luni, când 


au examen? 


Începutul îşi are, clar, problemele lui. Cheia e să ştii exact ce să faci atunci când arunci 
o privire generală asupra lecţiei, pentru a-ţi folosi mai târziu. 

Începutul bun, făcut corect seara, aduce un randament dublu dimineaţa. Durează o 
oră Şi îţi adaugă alte patru ore la ziua următoare. lar reținerea e mult mai bună. Această 
metodă îl ajută pe Andrei să rețină mai repede, dar şi mai temeinic, la confruntarea de peste 
trei luni. 

Tot această metodă te ajută să eviţi o situaţie descurajantă, care se întâmplă aproape 
tuturor celor ce nu știu ce au de făcut: după prima parcurgere a lecției constată că parcă nu 
au reținut nimic. 

Te poate ajuta să cunoşti următoarele: în cazul în care materialul nu e familiar, 
procesul de învăţare se desfăşoară mai lent decât în cazul în care s-ar fi trecut deja peste 
materie. E unul din secretele memoriei. Acum arătăm că se poate considera ca material 
familiar cel care a fost parcurs în şcoală în anii anteriori cu atenție sau — în cazul studenților 
— cel care a fost pregătit seminar după seminar. 

Tot în ceea ce privește “Secretele” memoriei” — care, o dată aplicate, aduc 
rezultate excepționale oricui dorește să înveţe rapid şi eficient — avem de arătat că, cu 
cât un material este mai concret (“intuitiv - senzorial”, spun psihologii), cu atât îţi rămâne 
mal uşor în minte. Dimpotrivă, un material abstract (spre exemplu idei sau teorii cu un grad 
înalt de generalizare, în care exemplificarea concretă este sporadică sau absentă) este mult 
mai greu de întipărit şi chiar de reţinut. De aceea un material abstract este mai uşor de 
reținut dacă dai un exemplu concret. 

Apoi, în cazul unui material oarecum omogen (spre exemplu aceleași caracteristici 
care se studiază la obiecte diferite) există posibilitatea de ordonare a datelor după nişte 
algoritmi logici şi după criterii logice. Fă-ţi o schemă de ordonare a datelor, cu exemple 
concrete, şi vei reține perfect! 

Dacă nu faci astfel declanșezi prima cauză a acelei situații descurajante, care apare 
după ce descoperi că timpul afectat primei parcurgeti l-ai pierdut practic inutil. Asta în loc să 


iei un avans considerabil. 


O să-ţi spun ceva ce psihologii ştiu demult: în momentul în care memorezi idei şi date 
nefamiliare, apare ceea ce se numește șocul învățării, adică o rezistență și o confuzie 
generală. Linişteşte-te şi nu mai asculta de imaginația ta înfricoşată. 

Dacă însă peste materialul în discuţie ai trecut la vremea respectivă cu nepăsare, 
evident că nu are cum să-ți fie familiar și va trebui să repornești aproape de la zero. 

Reiau o idee de bază din "ARTA DE A ÎNVĂŢA": în prima fază să insiști 
asupra ideilor principale, nu asupra detaliului. Ideile principale sunt cele care trebuie să 
rămână întipărite în minte, ca o bază la care se vor ataşa ulterior detaliile. Din motive care 
îmi scapă, foarte mulți tineri preferă să “sară” peste momentul fixării ideilor 
principale, grăbindu-se să ajungă la detaliu. Este un stil defectuos de a gândi şi de a 
învăţa. Consum inutil de timp şi de energie psihică. 

Fixarea corectă a ideilor principale se deprinde în timp. Mai greu e primul pas. Unii l- 
au făcut, alții nu. Dacă te interesează să afli mai mult, găseşti pe larg exact ce ai de făcut, 
precum și cum să treci de momentele în care ţi se pare că totul e pierdut, recuperând 


destul de simplu informaţiile, în "ARTA DE A ÎNVĂŢA" (prezentare). 


Rezultatul de la examen ţi-l alegi tu 


Ştiai că la intrarea în facultate tu îţi alegi concurenţa reală? Şi tot tu stabileşti dacă iei 
bursă sau nu, iar nu profesorul sau "norocul". De tine depind mai multe decât crezi. 

Pentru că din experiența la examene se desprinde o concluzie: interpretarea 
aceleiaşi situații ca fiind una din cele care în mod obişnuit creează dificultăți 
candidatului generează neliniști, tulburare, stres, deprimare chiar. Din contră, 
interpretarea dată de o persoană care consideră situaţia ca pe una obișnuită reduce 
Ia infim tensiunea. 

Intensitatea stresului în examen este deci determinată de evaluarea personală făcută 
situaţiei. Care evaluare poate fi corectă sau disproporționată - în plus sau în minus. 


Căderile nervoase de dinaintea examenului au aşadar o explicație! 


La polul opus, al liniștii, se află aceia puțini care, urmare a experienței dobândite în 
cursul unor autoevaluări corect făcute sunt capabili, chiar şi fără ajutor din afară, să îşi dea 
seama ce pot; se compară cu alții, își analizează progresele și neajunsurile (şi ale lor şi ale 
altora!), îşi fixează obiectivele a căror urmărire îi conduce sigur spre succes (spre exemplu, la 
nici un test grilă să nu aibă mai puţin de 9,80). 

Şi tu poţi, după câteva evaluări şi auto-evaluări făcute corect, să te cunoşti foarte 
bine. Una e să știi pe ce contezi la un examen şi cu totul alta e habar să nu ai ce poţi tu, nici 
unde te depăşesc alții. 

Mai sunt unii care fără evaluări, sau cu evaluări făcute incorect (mai rău, că pierd și 
timp să le facă!) se prezintă la examene cu pretenția de a reuşi. Ciudat, nu? 

Vestea bună pe căi simple (dar pe care nu înţeleg de ce le folosesc foarte puţini) poți 
fi sigur(ă) pe nota ta! 

Imaginează-ţi că profesorul care îți corectează lucrarea ti-ar da lucrarea ca să îți pui 
singur notă sau ți-ar da permisiunea să scrii singur nota în carnetul de note. 

Apoi, să mai răspundem la o întrebare: ce pas poţi să faci ca să îi laşi înapoi pe 
toți ceilalți? Păi... simplu: fă ce nu fac alții. Evită o greșeală frecventă, pe care ţi-o arăt mai 
Jos. 

În general atât elevii cât şi studenţii se mulţumesc ca pentru examenul de admitere, 
respectiv pentru examenele din sesiune, să folosească o singură sursă de informare - caietul 
de notițe, cursul universitar, manualul de specialitate - de la litera cărora să nu se abată nici 
măcar cu un milimetru. E calea cea mai frecventă și cea mai bună pentru blocaje la 
examen. 

Dar, de câte ori îți pui în gând să înveţi ceva temeinic, consultă cât mai multe 
surse de informare! Nu chiar tot, pentru că e inutil. 

Mulţi m-au întrebat, în corespondenţa pe care am purtat-o, dacă chiar e nevoie să le 
consulte sau, vorba românului, "merge şi aşa”. Paradoxal, au dreptate şi cei care spun că nu e 
cazul, şi cei care se pun serios să le citească. Fiecare are dreptate până la un punct. Între a le 
citi fără discernământ și a le lăsa uitate — cu consecinţe în examen — selectează ceea ce citeşti, 
în aşa fel încât nici să nu te prezinţi epuizat la examen, nici să nu ai habar. Selectând corect 
sursele de informare, te prezinţi la examen încrezător că o să ştii 120% din ceea ce ţi se 


va cere. 


Şi pentru că veni vorba de a reține 120%, e de arătat că între metodele de învăţare 
eficientă, disputa se dă între memorarea prin metoda globală şi memorarea pe fragmente, 
fiecare cu avantaje şi dezavantaje. unii aplică metoda globală când ar trebui să o aplice pe cea 
pe fragmente, sau învaţă pe fragmente (evident, necorelate între ele), când cea globală ar da 
rezultate mult mai bune pentru ceea ce urmăresc ei. Şi apoi te miri ce iese la examen! 

Este lucru știut că în timpul examenului memoria este în faza de reactualizarea 
materialului — de fapt a fragmentelor de material — care constituie obiectul lucrării scrise sau 
al răspunsului oral. O etapă pe care o dorim cât mai fidelă şi care depinde în mod crucial de 
celelalte două care o preced: întipărirea şi conservarea. Am spus "crucial" pentru că există 


o egalitate de fier: 


7 E NO ._. 1 
întipărire conform cu "Secretele memoriei" + conservare 


corectă = reactualizare eficientă, adică răspuns perfect! 


Găseşti toate pe larg - şi altele decât ceea ce am redat aici — special pentru a 
ajunge perfecțiunea (da, există la examen!), în "ARTA DE A ÎNVĂŢA" (prezentare). 
Tot acolo, în capitolul al IV-lea, găseşti o "rețetă de la A la Z", cu paşi exacţi şi 
verificaţi la zeci de cursuri, ca și o cale ca să îţi organizezi învăţarea... sau, mai bine zis, 
succesul (cum să îţi dozezi cele cinci trepte obligatorii pentru o învăţare corectă, cum să le 
reduci la trei, în perioada de ritm optim, cu economia de timp aferentă). Sfârşitul capitolului 


îţi demonstrează — dacă mai era nevoie - că "TU răspunzi de rezultatele tale!" 


! adică în funcţie de natura materialului, de omogenitatea lui, de locul în care se află în curs (ştiut fiind 
că un fragment de sfârşit cere alt efort decât unul de mijloc), de volumul şi gradul de familiaritate al 
materialului, de scop, stare generală, interes etc. 


Metode deştepte în ajutorul memoriei tale 


a. Sublinierea şi marcarea 

O foaie de manual, curs ori tratat se învaţă — să spunem — în 30-40 de minute. Asta 
fac mulţi, pentru că o învaţă aşa cum e. Dimpotrivă, sublinierea și marcarea anumitor 
cuvinte, pornind de la principii simple, îi fac pe psihologi să acorde metodei o eficiență de 
1,5-2 ori mai mare decât în cazul învățării care nu face apel la astfel de mijloace. 

Explicaţia? 

Amintirea dispunerii culorilor în pagină generează automat amintirea datelor 


subliniate cu aceste culori. 


Memorarea involuntară este de multe ori începutul 
celei voluntare: un început mai uşor şi mai plăcut, un mare 
avantaj când este vorba de învățare, pentru că memorarea 
voluntară, acest medicament atât de amar pentru unii, este 


“îndulcită” de plăcerea produsă ochiului. 


În plus, fixarea unor puncte de reper permite memoriei vizuale să facă foarte uşor 
diferențieri între o pagină și alta, între un curs şi altul şi să evite confuziile de subiecte la 
examene. Nu de puţine ori auzim pe cei care învață spunând: “văd pagina” sau “ştiu că mai e 
ceva de spus aici, pentru că pe carte e subliniat cu galben”. O diferențiere cam greu de făcut 
atunci când pagina rămâne în alb şi negru, identic vizual cu zeci - sute de pagini. 

În cazul celor mai mulţi dintre noi memoria reţine mai bine imaginea, astfel încât 
reamintirea culorii cu care a fost marcat un cuvânt poate duce, cum am constatat în 
60% din cazuri, la reamintirea întregului pasaj. 

Ce culori favorizează viteza de învățare? 

Facem o încercare. Fă două copii după o pagină de lecţie sau de curs, din cele pe care 
trebuie să le înveți. Pe ambele copii subliniază aceleaşi cuvinte, idei, aspecte pe care tu le 
consideri importante, dar pe o copie subliniază-le cu culori precum galben, roşu, portocaliu, 


verde deschis, roz (îţi poţi alege oricare dintre ele, nu este neapărată nevoie să le foloseşti pe 


toate), iar pe cealaltă copie foloseşte la subliniere culorile negru, maroniu, verde închis, gri. 
Chiar dacă nu vei face experimentul, ci numai vei trasa nişte dungi pe o foaie cu cele două 
variante de culori, îți poţi imagina care dintre foi îţi va place mai mult? Prima foaie, cea cu 
roşu, portocaliu, galben, roz - culorile care dau senzația de cald și creează în subconștient o 
dispoziţie psihică stimulativă. 

În general culorile roşu, galben, potrocaliu, roz, dacă nu le foloseşti în exces. Culorile 
reci pot fi excelente ca să subliniezi contrastul dintre informații. Toate acestea trebuie 
dozate, dacă nu conform experienţei, măcar conform "'reţetelor” verificate. Fii atent şi 


evită supraîncărcarea paginii cu culori! 
b. Conexiunile cu rezultate bizare (pentru unii) 


Am văzut cândva într-o emisiune TV posibilitățile de memorare uluitoare ale unui 
om, căruia i se cerea să rețină zeci de cuvinte fără legătură între ele, după care prezentatorul 
îi cerea: să le redea în ordine, apoi în ordine inversă, apoi în ordine inversă dar din două în 
două etc. Repet: era vorba de câteva zeci de cuvinte, fără vreo legătură logică între ele. Cu 
toate acestea, omul respectiv le-a redat în funcție de cerințele prezentatorului emisiunii 
aproape fără greşeală. “Fenomenul” a fost explicat chiar de cel în cauză: nu memora mecanic 
cuvintele, ci vizualiza imaginile acestora, legate una de alta. Spre exemplu, dacă avea un fragment 
- din respectiva serie de cuvinte - care suna astfel: "măr” - “scaun” - “maşină” - “copac”, el 
îşi imagina un măr aşezat pe un scaun, care la rândul său era așezat pe capota unei maşini 
aflate sub un copac etc. Şi de fiecare dată când prezentatorul mai adăuga un cuvânt la serie, 
omul respectiv repeta mental traseul seriei pe care o reținuse până atunci (ceea ce seamănă 
cu metoda de învățare combinată: a + b + ab + c + abc..., pe care o poţi găsi în detaliu în 
subcapitolele "Bătăile de cap se rezolvă uşor”, "Reţeta de la A la Z" şi "O cale verificată 
pentru randamentul tău”, din "Arta de a învăța"), așa încât imaginea se fixa din ce în ce 
mai bine în memorie, cu toate elementele sale, după care adăuga, prin alte asociații 
ingenioase (uneori chiar bizare), noul element al seriei la cele existente. În felul acesta, 
“traseul” mental - din obiect în obiect - era fixat, cu rezultate spectaculoase pentru 


telespectator. 


LEGE 


Legate între ele, informatiile se retin de zeci de ori mai uşor 


decât dacă ar fi retinute disparat. 


Şi noi putem folosi acest “truc” atunci când învăţăm: e de ajutor să foloseşti 
cunoştinţele mai vechi atunci când, învățând o lecție sau un curs, legi ceea ce ştii deja de ceea 
ce e nou, sau faptul că, în explicarea unor situaţii sau fenomene, faci apel la tot ceea ce deja 
cunoşti şi aranjezi totul în noul mod cerut de împrejurări. 

Uneori dacă înveți două cursuri de 17 pagini e ca şi cum ai învăța unul singur de 23 de pagini. 
Greu de crezut, dar adevărat. Putem scădea din nou la jumătate timpul pentru învățare dacă 


adaptăm corect aceste bizarerii la ceea ce ne interesează pe noi: învățarea eficientă şi rapidă. 


c. Semne şi codificări cu rol de jalon 


Sunt cele care, alături de subliniere, m-au ajutat să depăşesc impasul de care îți 
spuneam la început (admiterea în facultate). Şi tu te poţi folosi în memorare de "coduri" 
mai mult sau mai puţin secrete, strânse din experiența altora, pentru ca la o simplă privire 
asupra paginii să îţi revină în cap toată informaţia, ordonată și sintetizată. 

Ele te ajută să găseşti în manual sau curs informaţia corectă şi să ştii cât de întinsă e, 
să ştii la examen dacă mai e ceva de spus sau nu, câte etape de demonstrație sunt, câte 
condiții (şi care) sunt necesare pentru un anumit aspect, care sunt regulile și, separat, fără să 
le încurci, care sunt excepţiile. 

Astfel de semne te mai ajută să alcătuiești schema lecţiei, care, făcută corect, crește 
la rândul ei viteza de învăţare. "Ce este schema? Chiar foloseşte la ceva?" sunt întrebări 
pe care și le pun destul de mulți. Nu numai că foloseşte, dar o schemă incorectă te 
condamnă la nesiguranţă în timpul examenului. 

Ajută-te singur să nu mai tremuri la examen! Căci la examen o schemă corect făcută, 
cu sublinieri, codificări, reliefări colorate cum trebuie, "sare în ochi” (în ochii minţii, 
evident), ajutându-te să obţii puncte preţioase. 

Problema e că în multe tratate sau cărți în care se prezintă metodele de învățare 


eficiente se sugerează elevilor și studenților ca, atunci când învaţă, să facă o schemă a lecției, 


spre a înţelege lecţia mai bine. Numai că, la fel ca de fiecare dată când e vorba să pună 
degetul pe rană, autorii uită să spună cum anume să alcătuiască o schemă într-adevăr 
eficientă, cu adevărat de ajutor în învățare. De aceea am discutat pe larg, pentru cine vrea, cu 
exemple și contra-exemple, cu un exemplu cap-coadă (analiză de text + marcare + 
schematizare corectă) pentru eficienţa ta, în "ARTA DE A ÎNVĂŢA" (prezentare). 

Să revedem puţin despre ce am aflat până acum: știm ce înseamnă privirea de 
ansamblu asupra lecţiei, ţi-am dezvăluit o “cale regală” pentru a fi eficient şi a-ți putea cu 
adevărat materializa dorința de a reţine cât mai multe, totul culminând cu prezentarea celor 
mai bune metode de conservare şi de reactualizare a cunoştinţelor - metoda sublinierii şi 
încercuirii şi apoi metoda schematizării datelor. Toate aceste tehnici se referă, prin natura 
lor, la memorarea datelor, memorare care se poate face pe două căi: mecanică sau logică. 
Revenind la ceea ce am spus, majoritatea tinerilor din zilele noastre preferă, inexplicabil, cea 
mai dezavantajoasă variantă, cu rezultatele cele mai puțin durabile, şi anume memorarea 


mecanică. 
d. "Scurtături” 


Asta când de fapt poţi reuși mai ușor folosind "scurtăturile”, dar și legăturile dintre 
cunoştinţe pentru a-ţi aduce aminte instantaneu peste ani de ceea ce ai nevoie! 

Să vedem despre ce e vorba într-un exemplul din multele care sunt la îndemâna ta: 
un material sistematizat, organizat, se învață mult mai ușor decât unul nesistematizat. 
Experienţa ne spune că nu întotdeauna materialele pe care le avem de învăţat sunt 
organizate, sau cel puţin nu aşa după cum am dori noi. Urmarea? Ne vedem de multe ori 
nevoiţi să reorganizăm materialul parte după parte. Abia după ce am delimitat corect părțile 
unei lecţii sau ale unui curs putem trece la examinarea fiecăreia dintre ele, le aprofundăm, le 
integrăm în sistemul celorlalte cunoştinţe, gândim datele și informaţiile care ni se oferă în 
fiecare frază, ne explicăm termenii neclari... Cu alte cuvinte, ce facem? Descompunem 
întregul în părți pe care “le răsucim” sub toate unghiurile. Adică analizăm și gândim datele 
respective. Adică nu le învăţăm mecanic şi superficial, ci trainic. 

Acesta e rolul analizei, des utilizată de cei ce reușesc mai ușor: ajută la 


înţelegerea celor memorate. Cauza o constituie acelaşi “banal” rezultat al contactului activ 


cu elementele care trebuie reținute: memorarea involuntară, un automatism foarte puțin 
utilizat de către cei care învaţă. 

Să răsturnăm situaţia şi să ne gândim la faptul că ni se cere să formăm o propoziție 
care să conţină cuvinte ale căror caracteristici ni se dau (substantiv, adjectiv,...; gen, număr, 
caz, persoană, declinare, conjugare,...). Aceste exerciții se practică, mai ales în pregătirea 
pentru examenul de admitere în liceu. Gândeşte-te la sintezele chimice în care, pornind de la 
elemente sau substanțe disparate trebuie să ajungi, prin combinare, la compuşi de mare 
complexitate. 

Ce facem în toate aceste situaţii? Pornind de la nişte părți - cuvintele sau substanțele 
chimice simple - ajungem, prin combinarea lor, la ceva mult mai complex. Ei bine, 
termenul chimic - sinteză - este general valabil şi este folosit în psihologie tocmai pentru a 
reda procesul trecerii de la parte la întreg. Mai simplu ar fi să spunem că sinteza este 
procesul invers analizei: în sinteză legăm mai multe elemente unele de altele (deodată sau pe 
etape), în timp ce în analiză descompunem întregul în elemente. 

Atât analiza, cât şi sinteza sunt folosite frecvent de către cei care învață eficient. 
Aceştia, după ce au înţeles bine un material, încearcă să îl reașeze după alte criterii. Ei au 
cunoştinţele respective (echivalentul substanțelor chimice elementare), dar le combină, 
obținând de fiecare dată ceea ce vor. 

De ce n-ai face şi tu la fel? Spre exemplu: ia un caz, un fenomen, o problemă şi trece- 
le prin toate aspectele deja învăţate. Sau ia fenomene asemănătoare şi analizează-le după 
criterii fixate de tine (aceleași criterii pentru toate fenomenele), altele decât cele din curs. 

E mai greu de înţeles, fără exercițiu. Cele de mai sus sunt căi sintetizate tocmai ca să 
înţelegi cum poți obţine rezultatele dorite. Sunt ingredientele necesare, sunt, dacă vrei, ca 
piesele de la o maşină demontată. Aşa cum sunt piesele, evident că îţi trebuie schema 
completă, pentru o asamblare completă până la ultimul şurub. 

Așa e și cu învățarea. Vei obţine rezultate maxime armonizând metoda de învăţare 
combinată cu dozarea somnului, voința de a învăţa cu viața de familie sau de cămin 
studenţesc, repetarea cu metodele rapide de învăţare sau cu adnotările care îți economisesc 
timpul. Sunt soluțiile ca să te menţii mereu în formă şi să le împleteşti cu cele la îndemână 
când se prăbuşeşte totul (ori aşa ți se pare) etc. 


Mai întâi stăpâneşte fenomenul învăţării, înţelege-l în profunzime, iar apoi vei a găsi 


soluțiile corecte la orice situaţie devine un joc de copii. 

În atmosfera încinsă a examenului trebuie să îţi savurezi succesul, nu să testezi dacă e 
eficient sau nu modul în care ai învățat! 

De aceea, pentru cine vrea să afle mai multe, în "ARTA DE A ÎNVĂŢA" 
(prezentare) se găsesc pe larg metodele pentru succesul pe care alții deja îl au la îndemână. 

Şi, dacă ai probleme pentru că pierzi timpul, tot acolo găsești o metodă infailibilă ca să 
opreşti mersul accelerat al timpului. O găseşti în subcapitolul “Nu-mi dau seama cum 


trece timpul! Cum să fac să treacă mai încet?” 
-----00000 | 00000----- 
Repetarea — momentul adevărului 


Un pedagog spunea că numai învățând, fără să mai repetăm cele ce am învăţat, am 
face asemenea unui căruțaş care duce o încărcătură rău legată; el o ţine tot înainte, fără a-l 
interesa ce se întâmplă îndărăt, spre a ajunge acasă cu căruța goală, însă plin de mândrie că a 
făcut un drum atât de lung. 

Aşa e. A învăța mereu mai mult, dar fără a repeta, e semn rău. Prin repetare ideile 
devin mai clare, diferenţierea dintre elemente se conturează mai limpede, dar, mai ales, este 
încetinită foarte mult pierderea de informaţie prin uitare. 


Dar şi repetarea are întrebările ei. Să le vedem pe cele mai des întâlnite. 
a) Cum repet? 


Repetarea se desfășoară în general fie în modalitatea reproducerii, fie în cea a 
recunoașterii. Efectele nu sunt nici pe departe similare, iar metodele nu se pot înlocui între 
ele. 

Reproducerea este reactualizarea care se realizează în absența obiectului. Atunci 
când repeţi o lecţie sau un curs fără să te uiţi peste ele în timpul repetării înseamnă că 


reproduci materialul. Atunci când repeți mereu cu ochii pe carte sau pe curs, mereu căutând 


sprijin, nu faci altceva decât o recunoaştere a ceea ce ai de învăţat. 

Recunoașterea este de două-trei ori mai ușoară, deoarece se realizează în prezenţa 
obiectului, însă este neeficientă sub aspectul reţinerii materialului, deoarece creierul tău nu 
este în nici un caz stimulat să găsească continuarea unui fragment, în condițiile în care o 
regăseşte foarte uşor dintr-o singură privire aruncată asupra cărții sau cursului. Or, motivarea 
— cum am descris în cel de-al XVI — lea capitol din "Arta de a învăţa" - este unul din cei 
mai eficienţi "combustibili" ai învățării. 

Sunt multe argumente — cu repercusiuni în examen — pentru care reproducerea, 
folosită aşa cum trebuie, este singura cale spre un examen fără surprize. Printr-o repetare 
eficientă reţii atât de mult încât îl faci pe profesor să îți dea 10 şi dacă nu vrea! Eu am reușit, 


alţii, pe care i-am îndrumat, au reușit, e rândul tău! 
b) Invăţ prea mult, învăţ prea puţin? Cum să ştiu? 


Subînvăţarea se referă la o reţinere a materialului sub nivelul dorit de cel care învaţă, 
în timp ce supraînvățarea se referă la fenomenul opus - insistența inutilă asupra unui 
material bine memorat, în ideea greşită că, cu cât repeți mai mult, cu atât reții mai bine. 
Acest lucru este adevărat însă numai până la punctul la care îți mai poţi îmbunătăți 
semnificativ performanţele la fiecare repetare. Când deja rectificările la o repetare sunt 
minore față de repetarea anterioară, nu mai e cazul să insiști — cel puţin o perioadă — asupra 
părții respective. 


ŞTIAI? 


Fiecare repetiție trebuie să conducă la stabilirea unor 
legături noi, cu sens, între diferitele elemente ale materialului 
memorat, dar totul până la o limită, dincolo de care apare 
fenomenul supraînvăţării, cu efectul paradoxal asociat: 


uitarea rapidă. 


c) Forma cea mai eficientă de repetare: comasarea sau eşalonarea? 


Repetarea comasată înseamnă repetarea integrală a materialului, de la început și 
până la sfârşit, fără ca acesta să fie împărțit pe fragmente. 

Repetarea eşalonată se referă la separarea şi desfăşurarea în timp a repetițiilor. 
Astfel, spre exemplu, cele 50 de pagini de curs care trebuie memorate se repetă în două-trei 
zile, fiecărui fragment, mai mic sau mai mare, fiindu-i rezervată o zi (în timp ce, spre 
comparaţie, metoda repetării comasate sau globale vizează repetarea într-o singură zi a celor 
50 de pagini, urmată eventual de o revedere a lor a doua zi). 


Se folosesc diferențiat, în funcție de contextul concret. 


d) La ce intervale repetăm pentru a avea eficiență maximă? 


Opinia psihologilor e limpede: repetițiile suplimentare nu trebuie să depăşească 
50% din numărul de repetiţii necesare învățării materialului. Fii atent la numărul de 
repetări de care ai avut nevoie până să înveţi o lecție sau un curs! 

Am arătat punct cu punct, în capitolul "Secretele memoriei" din "Arta de a învăţa”, 
că cea mai bună metodă de învăţare este cea combinată, dezvoltată. Aplicând la repetare 
metoda descrisă în amănunt acolo (şi care numai singură îţi poate creşte randamentul cu 
25%) poţi deveni în maxim o săptămână un as al învățării! 


Aşa încât nu îmi mai rămâne decât să îţi dau un 


SFAT 


Reglează numărul de fragmente învăţate în funcție de accesibilitatea 


lor: astăzi înveți unul după altul două cursuri mai uşoare, mâine 
fragmentezi un curs mai dificil în două părți cărora să le aloci câte o zi, 
apoi combini un curs mai ușor cu un fragment din cursul următor, care 
este mai dificil etc. (variantele ar putea continua luând în considerare 
familiaritatea cursului, gradul său de omogenitate, nivelul de abstractizare 
ȘI tot ceea ce tu mai cunoşti că face parte din factorii care influențează 
învățarea). Un astfel de “reglaj” are avantajul că duce automat la un 


număr egal de repetări pentru toate lecțiile sau cursurile. 


Desigur, anumite materiale mai dificile pot beneficia de repetări suplimentare, dar în 


nici un caz nu trebuie să se ajungi la variații prea mari 


Repetiţiuile prea dese, pe lângă că irosesc un timp prețios, nici nu permit repausul 
necesar sedimentării cunoştinţelor şi nici nu dau memoriei un timp spre a se odihni înainte 
de a relua activitatea. Pe de altă parte însă, repetițiile prea rare duc la o pierdere de informații 
ce poate anula practic întreg efortul de până la acea dată. 

Să ne reamintim însă că experimentele științifice arată că rezultate foarte bune se 
obțin atunci când repetițiile se fac la fiecare 10 - 15 minute şi la 24 de ore. Pentru cine e 
interesat, există o aplicație recomandată cu căldură de psihologii care au studiat procesele de 


învăţare, descrisă pe larg în "ARTA DE A ÎNVĂŢA" (prezentare). 


Tot acolo am descris un secret smuls așilor învățării, o metodă ușor de pus în 
practică, dar care te solicită mai mult decât un examen — numai că de treci cu bine de această 


probă de foc poţi să te duci liniștit la examen — nu are ce să se întâmple! 


Mai poţi afla, în caz că te interesează: 
- când este indicată și eficientă repetarea comasată (rar, dar și când este!) 
- la ce interval să faci repetarea eşalonată ca să foloseşti la maxim timpul 


- cum să foloseşti în avantajul tău reproducerea materialului (numai după ce ai 


făcut-o corect) 


PARTEA A II-A: CHEILE ÎNVĂȚĂRII EFICIENTE 
SAU COMBUSTIBILII TURBO-ÎNVĂȚĂRII 


Intră în scenă "combustibilii turbo-învățării””. Adică 


tot ceea ce ține de sufletul tău şi de împrejurările 


exterioare pentru ca învăţarea să fie exact aşa cum o 
visezi: plăcută, lină şi eficientă. 

Tehnicile de memorare sunt necesare, iar dacă nu le 
cunoşti pornind de la experiența altora şi de 
descoperirile psihologilor, îţi iroseşti timpul şi tremuri 
în examen. 

Dar tehnicile singure nu sunt suficiente. Subtilităţi 
care îţi pot scăpa, deşi sunt la îndemâna oricui, te pot 
conduce la agonie sau la extaz. 


Tu unde vrei să ajungi? 


Mărunţişuri care se răzbună 


Despre situaţiile descurajante, despre concluzii privind timpul pierdut alocat primei 
învățări, am amintit mai la început. Se datorează pornirii greşite în pregătirea pentru examen 
şi fixării greşite a scopurilor învățării. 

lată şi o situație destul de des întâlnită și soluţia la îndemână: 

“Simt că înnebunesc!” se confesează Alina unei prietene. “De luni de zile mă 
pregătesc pentru acest concurs şi, când credeam și eu că stăpânesc materia, la 
recapitulare constat că... am uitat tot! Am învățat aşa cum trebuie, cu repetări, cu 
programări... Și dacă nu m-ar interesa postul, aş mai zice! Dar am şi voinţă, am şi 
motivație”. Alina e disperată. “Sunt chiar atât de proastă?” se întreabă ea. Prietena 
ei îi spune că undeva greșeşte. Unde anume? 

Alina nu e proastă. Doar că o primă parcurgere a materiei nu poate realiza decât 
foarte rar legăturile optime dintre diferitele componente ale materialului învăţat. În general 
prima parcurgere are rolul de a aprofunda imaginea globală despre un subiect mai întins şi 
de a fixa ideile principale. Abia cu prilejul repetării se vor stabili noi legături cu sens 
între cunoştinţe. În lipsa acestor legături e absurd să pretinzi memoriei să reţină tot, aşa 


după cum e absurd să pretinzi ca bucăţi de fier nesudate şi neprinse cu şuruburi să 


alcătuiască singure un suport sau un gard. Revezi discuţia despre conexiuni, din prima parte 
a acestui curs și, în detaliu, din prima parte din "Arta de a învăța"! 

În mare, în cele ce am atătat până acum stă tăspunsul la prima problemă a Alinei. 

Mai sunt şi alte necazuri — spre exemplu de ce uităm după meditații sau după 
examen aproape totul? Sunt legi ale memoriei care acționează matematic exact atunci când 
începutul e greşit şi când îţi propui (chiar inconștient) să înveţi pentru un anumit moment, 
iar nu organizat, după un plan, ca să ştii și după 6 luni și după un an ceea ce ai învăţat! 

Cei care învață pentru un examen fără să îşi dea seama că important e cum răspund la 
examenele vieții obișnuiesc să înveţe “în asalt” sub apăsarea permanentă a crizei de timp, a 
imaginii examenului văzut ca obstacol, sub presiunea lucrărilor de control, a tezelor sau a 
orelor de ascultare și nu ca o recunoaștere a nivelului de cunoştinţe, practică o învăţare 
adaptativă des întâlnită în regnul animal. Acolo orice eveniment nou presupune o viteză de 
reacție de care e legată supraviețuirea. Animalul nu răspunde adecvat logicii situației 
prezente, ci răspunde prin prisma a ceea ce a învățat instinctiv. Nu are capacitatea să 
adapteze experienţa veche la ce apare nou, nu prevede ce s-ar putea întâmpla, iar consecința 
negativă apare de fiecare dată: animalul este tot timpul luat prin surprindere, rămâne 
descoperit și vulnerabil. 

Fii atent și la "mărunţișuri" care se răzbună! Spre exemplu, unii din cei cu care am 
purtat dialoguri e-mail nu știau cum este influențată învăţarea - în bine sau în rău și în ce 
condiții — de anumiţi factori: tipul de lampă (neon sau bec mat sau bec obișnuit), direcția de 
unde bate lumina, poziția la masa de lucru etc. Camera de învăţat, pe care nici nu o mai 
remarci, cu mintea plină de examene, te poate stimula prin mici trucuri sau îţi poate înnoda 
mintea, dacă nu faci ce trebuie. 

Spre exemplu: scopul ferestrei e să dea lumină? Şi atât? Cum te poate ajuta să nu 
scazi din ritmul alert de învățare? 

Pornim de la ideea că aerisirea camerei se impune deoarece randamentul în învăţare 
creşte cu cantitatea de oxigen pe care o primeşte creierul. Ne aerisim camera de 1-2 ori pe zi, 
la fel ca şi seara, înainte de culcare. Asta ştim. 

De fapt — aici e cheia - această sugestie trebuie mai mult nuanțată. Într-o cameră cu 
o ventilație naturală (spre exemplu vara, când e cald şi nu bate vântul pe-afară) primenirea 


aerului se face mult mai bine decât într-o cameră care nu are o astfel de aerisire. Dacă prima 


trebuie cu adevărat aerisită de 1-2 ori pe zi, în cea de-a doua aerisirea urmează a se face mult 
mai des, poate chiar la 1-2 ore în condiţii de concentrare puternică, deci cu consum sporit de 
oxigen. În caz contrar apare, "inexplicabil" somnolenţa, apatia, lipsa de chef (apare ea şi 
altfel, dar să nu o ajutăm și noi), timp mai lung pentru a intra materia în cap, cu consecința 


neîncadrării în program... totul de la o fereastră pe care nu o foloseşti corect. 


Suportul din inima ta 


Vom discuta acum despre motivaţie și cum o foloseşti în învăţare. 

Motivația este suma motivelor care îl fac pe un om să se poarte într-un anume fel. Vei 
întreba. ce mai caută şi motivaţia asta la tehnicile de învățare? 

Păi... e calea la îndemâna tuturor care crește eficiența tuturor tehnicilor de memorare. 

E antidotul când te apucă lenea după 2-3 ore de învăţat. 

E ultimul mijloc atunci când se dă bătută voinţa și te lasă puterile. 

Motivația e unul din combustibilii cu care mergi — sau, dacă nu ai, nu mergi — mai 
departe. Degeaba ai maşină dacă n-ai benzină. 

Din păcate, majoritatea cărților care ating problema motivaţiei în învățare dau o 
sugestie seacă, parcă copiată la indigo: “Pentru a memora suficient motivaţi-vă puternic”. 
Nimeni nu spune clar: CUM să te motivezi? Cum să obţii acel combustibil atât de 
necesar care să te susțină pe drumul mai greu sau mai uşor, dar adesea lung, către 
succes? Îţi sintetizez un răspuns personal, verificat şi confirmat cu succes în mulţi ani de 
experiență. 

În primul rând, atingerea nivelului de pregătire este o motivaţie suficient de puternică. 
Ştii că în liceu, facultate, la master se intră cu minim 9,30? Faci tot ce poţi ca să atingi măcar 
media minimă! Din păcate, mulți învaţă “după ureche” şi nimeni nu se mai miră că examenul 


este pentru ei o loterie şi nu o confirmare a muncii depuse. Pentru tine, tinere, ar fi o şansă. 


În dorinţa ta de a învăţa cât mai eficient ar fi bine ca de acum înainte să nu uiţi că 
motivația poate fi un catalizator al puterilor tale sau, dimpotrivă, o frână în calea 
succesului. Există multe căi care duc spre mai bine. ŞI sunt la îndemâna ta! 

Eşti însă responsabil de valorificarea sau de risipirea şanselor infinite care îți stau în 


cale. 


REŢINEM 


Omul motivat învață mult mai rapid ceea ce îl interesează 
decât cel nemotivat. De ce? Pentru că, deşi scopul propus poate fi 
solicitant, totuşi, prin satisfacția atingerii treptelor propuse oboseala 
întârzie, avantaj ce permite celui care învață să desfășoare o activitate 
de durată și, mai mult, să obţină un randament sporit. În plus, 
oamenii motivaţi, adică cei care știu de ce fac un lucru, sunt mult mai 
rezistenți la stres şi la orice probleme exterioare. Ceea ce în 


momentul examenului nu e de ici, de colo. 


În schimb, cei care se pregătesc doar “ca să încerce marea cu degetul” sunt tot timpul 
dezorientați, stresaţi, iar învăţarea, în lipsa unui scop anume, este un chin pentru ei. Ca să nu 
mai vorbim de starea psihică din timpul examenului... 

De acord că există materii greoaie, “antipatice”, “imposibile” chiar. Dar unele sunt 
indispensabile în viaţă. Altele sunt pus și simplu materii pe care trebuie să le înveţi pentru 
că... trebuie, chiar dacă nu te prea ajută (sau crezi 7/ că nu te prea ajută — poate mai 
meditezi). 

În ambele cazuri s-ar putea însă să ai nevoie de un rezultat bun. Dar a te duce la 
nimereală nu e acelaşi lucru cu a te duce ca să obţii o notă bună şi la o materie care nu îţi 
place. 

Dar, pentru că e mai mult de discutat, am descris în amănunt ce să faci atunci când 
toate metodele de învățare eșuează din lene sau din lipsă de motivație. Soluțiile, unele 


paradoxale, dar toate verificate și la îndemână, se găsesc în amănunt, dacă te interesează, tot 


în "ARTA DE A ÎNVĂȚA" (prezentare). 


Spre exemplu: pune pe masa ta de lucru un obiect sau un simbol, care să-ți aducă 
mereu aminte pentru ce lupţi. Astfel, în cazul unui examen greu, pe care vrei să îl treci cu 
“foarte bine”, scrie un “10” mare, eventual colorat, însoţit de semne de exclamare... Lasă 
imaginaţia să se desfăşoare, iar foaia să o aşezi la loc vizibil în faţa ta. În felul acesta, când 
înveţi, privirea ta va fi mereu aţintită spre acel “10”. Efectul mobilizator va fi instantaneu. 

Motivația e unul din suporturile învățării eficiente. Nu mai puţin adevărat este că aşa- 
numita supramotivare, dacă depășește anumite praguri, îţi poate face scrum visele. Învață să 


găseşti graniţa care e atât de subțirel... 


Unda verde spre succes 


Lipsa de timp atunci când înveţi este una din cele mai grele probleme care îşi cer 
rezolvarea, drept pentru care la timpul potrivit i-am îndemnat pe tineri să își planifice o 
privire generală asupra unor cursuri, în perioada premergătoare pregătirii propriu-zise 
pentru examene. Am considerat necesar să insist asupra calculului matematic al zilelor 
necesare pentru pregătire, în funcție de gradul în care ţi-ai propun să reții materialul, în 
funcție de evenimentele care vor avea loc în acel interval și care pot reduce din timpul de 
învăţare, în funcție de nişte neprevăzute cărora ar fi bine să le acorzi un timp “în alb”, din 
prudenţă, în fine, în funcţie de ceea ce mai consideri că ar putea să-ți afecteze programul de 
învăţare. 

Vom discuta acum, legat de ceea ce ne-am propus, de stabilirea unui program în 
funcţie de nivelul de cunoştinţe pe care vrei să îl atingi în vederea oricărui examen. E 
vorba de un calcul simplu ca să afli câte puncte trebuie să “achiziționezi” în total ca să ai 
media pe care o dorești. 

Să spunem că vrei să ai, după sesiunea de vară, media anuală de 8,50, iar examenele pe 
care le ai de dat într-un an sunt în număr de douăsprezece. Aceasta înseamnă că pe parcursul 
întregului an va trebui să acumulezi 8,50 x 12 =102 puncte. Scade, dacă este cazul, punctajul 


din sesiunea din iarnă. Acesta ar fi, presupunând că ai un 10, doi de 9 şi un 7, de 35 de 


puncte. Ca urmare, tot ceea ce îți rămâne de făcut pentru a-ţi asigura media dorită este ca în 
sesiunea din vară să obţii minim 102 - 35 = 67 de puncte în opt examene (douăsprezece în 
total minus cele patru date în iarnă). 

Şi acum să vedem: ai un număr de examene foarte grele, la care rezultatele s-ar putea 
să fie mai modeste, dar ai și un număr de examene la care nu concepi să iei o notă mai mică 
de, să spunem, 8, după cum alte examene sunt din categoria celor de “reglaj” (adică examene 
la materiile-”balast”, la care nota contează doar pentru palmares, adică de cele mai multe ori 
nu prea contează pe planul pregătirii, dar contează în privința mediei). Concret, să 
presupunem că ai două examene foarte grele, două “de reglaj” şi patru mai accesibile. 

O dată trecut de acest prim stadiu, trece pe o foaie de hârtie rezultatele minime și 
maxime pe care le doreşti (chiar dacă la materia aceea mai “şchiopătezi””), în felul următor, 


care încă nu ia în considerare materiile "de reglaj" : 


notă minimă notă maximă motivarea aprecierii 
materia 1 6 9 - examen greu; prof. exigent 
materia 2 7 10 - examen greu, dar nu ca primul 
materia 3 8 10 - examen uşor (colocviu) 
materia 4 8 10 - examen uşor (colocviu) 
materia 5 9 10 - examenul cel mai ușor 
materia 6 8 10 - examen ușor 


În acest moment, fără a lua în considerare aportul celor două materii pe care le-am 
numit “de reglaj”, fă un prim total: punctajul minim este, în situația noastră, de 46, punctajul 
maxim - 59. Să ne amintim că în total avem nevoie de 67 de puncte, diferența de acoperit de 
materiile de reglaj fiind în primul caz de 67 - 46 = 21 de puncte, iar în al doilea caz de 67 - 
59 = 8 puncte. Este evident că, oricât de bine pregătit ai fi la materiile “de reglaj”, în prima 
situație nu ai cum să primeşti 21 de puncte în două examene. lar concluzia devine foarte 
clară: trebuie ridicat minimul ! Pentru aceasta va trebui să te concentrezi asupra examenelor 
care îți ridică cele mai mari probleme şi să faci ceva pentru a mări nivelul minimului. 


lată deci în ce constă importanţa unui calcul preliminar. 


O dată replanificat nivelul la care dorești să ajungi în cazul unuia sau a altuia dintre 
examene, nu îți mai rămâne decât să te apuci serios de treabă. Să presupunem că ţi-ai 


“reajustat” programul astfel : 


materia 1 7 9 
materia 2 8 10 
materia 3 8 10 
materia 4 9 10 
materia 5 9 10 
materia 6 9 10 


Ca urmare, pregătirea pentru materiile 1, 2, 4 şi 6 trebuie să fie mai intensă. Aceasta 
va cere un timp mai îndelungat de pregătire. Care pregătire, în concretul ei, rămâne la 
latitudinea ta: dacă consideri că o simplă familiarizare cu materia respectivă este suficientă 
pentru a-ți asigura nota dorită, e foarte bine; dacă consideri, totuși, că ai avea nevoie de o 
aprofundare care să îţi asigure un 9 sau un 10, e iarăşi foarte bine; în fine, dacă tu consideri 
că perioada din sesiune este suficientă pentru a te pregăti atât cât îți dorești, mă bazez pe 
puterea ta de apreciere. 

Dar, indiferent care este alegerea ta, ai în mână cheia siguranţei tale: anticiparea unor 
rezultate pentru care te-ai pregătit corespunzător. Aici e încă o diferenţă dintre tine şi cei 
care “aruncă undița”, doar-doar vor prinde şi ei o bursă. Experienţa mi-a arătat că un calcul 
de acest gen, dar făcut numai înaintea ultimelor examene — deci după o jumătate de sesiune 
parcursă fără un scop bine fixat - este de multe ori în măsură să dezamăgească: orice efort în 
sesiunea respectivă s-ar putea să fie inutil (să spunem că, spre exemplu, ai avea nevoie de 21 
de puncte la ultimele două examene pentru a obține bursa), sau eforturile ar trebui să fie 
descurajant de mari pentru a obține media râvnită. ŞI toate acestea din ce cauză ? Pentru că 


nu a existat o orientare încă de la bun început. 


Dar, după cum vezi, marile deziluzii pot fi evitate 


foarte ușor. 


Paradoxal, puţini îşi dau seama de acest lucru extrem de simplu; în schimb tu, în cazul 
unui examen mai greu, dar la care vrei neapărat să iei peste 7 (să zicem), învaţă liniștit înainte 
de sesiune, ca şi în timpul ei, pentru că, cel puţin sub aspectul liniștii sufleteşti tu ai un mare 
avantaj asupra celui care se frământă și se perpeleşte pentru că habar nu are să își facă o 
programare. Cel care se frământă de multe ori își solicită mintea şi organismul peste măsură - 
ŞI, pe deasupra, și inutil -, astfel încât la terminarea sesiunii pare o epavă umană. Dacă la 
examenul respectiv ţi-ai propus să iei minim 7 şi ai luat 8, tu ești fericit că scopul tău a fost 
atins, depăşit chiar; în schimb, pentru aceeași notă, derutatul tău coleg, după ce a tremurat 
înainte de examen (“vai de mine, ce mă fac”), e în stare să facă, după ce şi-a văzut 8-ul, o 
criză de nervi (“Şi ce dacă mai avem încă patru examene?! Nu vezi că deja dau rateuri? Ce, 
tu nu vezi că mai avem două grele de nici nu ai curaj să te apuci să înveți? Crezi că nu-mi 
dau seama? E clar: dacă mai fac una la fel, pierd bursaP”). Şi dă-i din nou cu învățatul până la 
epuizare, pe când tu, calm, te uiţi pe foaie și vezi clar: la următorul examen, ceva mai ușor, 
vrei 9 sau 10. Te-ai pregătit şi înainte de sesiune, așa că nu îți mai rămâne decât să îţi 
continui pregătirea în linişte, încurajat de succesul anterior, lăsându-l pe “disperat” cu grijile 
și coşmarurile lui. 

Şi uite așa, din examen în examen, sesiunea nu mai este pentru tine acea groaznică 
perioadă după care te resimţi ca după boală. Sesiunea devine un moment de apreciere 
obiectivă şi lucidă a puterilor proprii, o cale spre încrederea în forțele proprii, o 
confruntare calmă cu realitatea, în care poţi să răspunzi la multe întrebări : Ce mi-am 
propus? Ce am reușit? Unde am greșit? 

Ceea ce tocmai al aflat este un întreg subcapitol din "ARTA DE A ÎNVĂŢA". 
Este pentru studenți, dar subcapitole separate aduc soluții și pentru elevi și pentru cei cu mai 
multă experiență... Am lăsat să curgă acest fragment ca să îţi transmit încă o dată că marile 
deziluzii, marile eşecuri, se pot evita foarte ușor. Învăţând corect și folosind toţi 
combustibilii turbo-învăţării (pe care i-am descris în câteva zeci de pagini, pentru cine îi vrea 
mai exact, în "ARTA DE A ÎNVĂŢA" (prezentare) ) nu are cum să îţi scape victoria. 
Decât numai dacă nu ştii să te prezinți la examene cum trebuie — dar aici e altă poveste. 


Revenind la capitolul "Aspiraţie şi învăţare"! afli: 


* cum să faci şi de ce trebuie să nu te bazezi niciodată pe minim! (aici al o tehnică de 
excepţie pentru a-ți programa succesul) 

* Asul din mâneca elevilor 

* Soluţia pentru cei cu experiență 

* Alte soluții, din alt unghi, la dilemele începutului (ai şi tu, am avut şi eu şi sunt 
normale. Acum, punând cap la cap ceea ce am dezvoltat, chiar ştii cum să faci!) 


Acum eşti sigur pe nota ta. 


Continuitate şi ritmicitate. Chiar nu poţi şi fără ele? 


Dacă o maşină la care ba accelerezi ba frânezi consumă uneori dublu față de una care 
merge lin, de ce nu am aplica ideea când învăţăm? 

Dacă notele obţinute la examene sunt în general mulțumitoare, acest lucru se 
datorează eforturilor susținute din partea studenților în perioadele de pregătire intensă, iar 
nicidecum învățării eficiente. Numai că efectul de durată al însușirii acestor cunoștințe prin 
“dopaj” este descurajant: materia “se învață” repede şi se uită instantaneu, studiile nu sunt o 
bază solidă, un punct real de plecare în viaţă, ci ani irosiți într-o bancă. 

Prin continuitate și ritmicitate (fără a cădea în mania lui "învăţaţi, învățați şi iar 
învăţaţi”, ci într-un mod plăcut, organizat) poţi ajunge la rezultate la care nu visezi. 

Nu poți şi fără continuitate? Ba poţi. Dar apoi uită-te în oglindă după admitere sau 
după sesiune. ţin minte că într-un an un coleg care nu învățase deloc pentru un examen din 
sesiune şi-a umplut termosul de cafea în noaptea de dinaintea examenului şi mai învăţa ceva, 
mal trăgea o duşcă de cafea... 

Dimineaţa îl vede un alt coleg. "Ce faci, omule?” îl ia la întrebări. "Ap terminat cursul şi 
am ieşit putin afară că mi-e tare somn. Pic în cap de somn". Celălalt coleg i-a zis numai atât: "ino 
cu mine", şi l-a dus să se uite în oglindă. Arăta ca după bombardament și abia îşi mai ţinea 


ochii deschişi. 


"Nu arăţi prea bine, dar ştii ce poti face?” veni cu soluţia prietenul binevoitor. "Ce?" sări 
obositul plin de speranță. "Să mergi să te culci". "Fugi, dom le, după ce am învățat tot cărtoiul ăsta?.." 
"Daaa? la spune-mi ceva de la capitolul cutare”. 

"Aăă... sta aşa, că îți spun. Add..." 

"Zii cu cuvintele tale”, îl încurajează colegul. "Sau mai bine te duc eu la culcare”. 

Omul a fost "eficient", a dat gata cartea, nu? Concluzia: continuitatea şi ritmicitatea 
sunt adesea cele care explică victoria sau eşecul la examene, ca şi neprezentările repetate. Şi 
aici există soluţii multe, printre care se numără ceva de care am mai discutat: VOINTA. 


Sunt exemple care ne vor pune pe gânduri... 


Voința — şchioapătă sau nu? 


Este posibil să nu-ţi placă o lecție sau un capitol de manual sau un curs de la facultate; 
poate e prea abstract, nesistematizat sau pur şi simplu “antipatic” dintr-o serie de cauze. 
Este posibil să-ţi doreşti mult de tot să intri la facultate, sau să obţii o anumită medie (dar 
nu prea ştii cum să faci), eşti de multe ori obosit, agasat de alte probleme pe care viața ți le 
ridică, sau îţi lipsesc condiţiile materiale, îți apar în faţă obstacole, oamenii nu te înţeleg sau ți 
se opun... Şi totuşi mergi mai departe. Scrâşneşti din dinţi, îţi încordezi întreaga ființă, mai 
faci un ocol, îţi mobilizezi toate puterile ca să învingi. Şi atunci învingi! De ce? Pentru că 
toate obstacolele s-au sfărâmat, zdrobite de voinţa ta de fier. 

Toţi cei care învaţă eficient urmează o formulă aproape identică de succes, din care la 
loc de cinste e auto-educarea voinţei. Atenţie: nu am spus "forțarea", căci te duce la 
frustrări, cu "autoeducarea”. Fără o voinţă puternică dar şi ascultătoare aproape orice efort 


în vederea instruirii e sortit de la început eșecului. 


Există căi destule prin care să îți educi voinţa. Dar nu poți 
obţine nimic dacă nu vrei cu adevărat şi dacă nu eşti dispus să 
plăteşti preţul. Vrei o pâine? Plătești prețul. Aşa e şi în viață: 


vrei să învingi? Plăteşti preţul. Cele mai cumplite boli se pot 


învinge prin voință şi credință. Cele mai groaznice crize se pot 


rezolva în viață cu aceeași putere a credinței și voinţei”. 


Este formula câştigătoare care m-a făcut să transform un "4" din anul III de la Drept 


în bursă de performanță. 


Toţi cei care au rezultate de excepţie la învăţătură folosesc 
metodele simple de educare a voinţei. Foarte simple! Foloseşte- 
le şi tu ca să faci din învățare o destindere (ce-am zis, 


Doamne!). 


Şi atunci, tu de ce n-ai reuşi? 

Aceste metode de o eficacitate uluitoare — dintre care multe cred că deja le ştii - sunt 
descrise pe larg în "ARTA DE A ÎNVĂŢA" (prezentare). 

La capitolul despre educarea voinţei se găseşte, ca și cap de afiș, "Soluţia când se 
prăbuşeşte totul". Voința este ușor de educat, ascultătoare când e stimulată prin mijloace 
corespunzătoare, iat, o dată "dresată", te duce singură spre Marea Victorie. 


Fii aşadar sigur de victoria de mâine! Nu crezi că e tot mai simplu? 


Familia — când ajutor, când povară. Situaţii obişnuite şi soluții 


? Vorbim de credinţă, despre „o carte de suflet pe care am mai 
prezentat-o deja pe site. Unii o consideră ultima alternativă. Atunci când în stânga şi în dreapta ta nu e 
nimeni să te ajute, nu e nimic de care să te sprijini, atunci când trecutul... e trecut, iar de la viitor nu mai 
ştii la ce să te aştepţi, mai rămâne un singur loc către care să îți îndrepți privirile: în Sus. 


Unii o consideră ultima alternativă. De fapt... e prima, dar noi o ignorăm adesea. 


Ce poţi să faci când apar situații mai ciudate din familie (ignorare, lipsă de sprijin, 
certuri)? Nimic altceva decât să îţi creezi mediul perfect de învăţare în mijlocul vacarmului. 
Şi îţi răspunzi la întrebări la ordinea zilei pentru orice tânăr, dar la care lipsa soluțiilor face 
viaţa foarte grea. Spre exemplu: un tânăr se plânge că îi sunt antipatice două-trei capitole de 
la mijlocul manualului. Sunt chiar uşoare şi sunt de mare ajutor. Cu toate acestea, îi e silă să 
le repete. Mama îl întreabă dacă nu cumva a învăţat acele capitole acum o lună, când avea 
neînţelegeri cu părinții şi se certase și cu prietena lui. Da, dar neînțelegerile sunt de mult timp 
îngropate! “Acum e liniște în familie, e linişte în suflet. De ce nu pot repeta capitolele așa 
cum trebuie?”. 

Cred că ai intuit deja răspunsul. Tensiunea sau, dimpotrivă, starea de calm în 
timpul învăţării, trăirile negative sau pozitive nu sunt doar trăiri momentane, nu se 
pierd odată cu consumarea lor, ci lasă urme în psihicul nostru şi, în virtutea acestul 
fapt, pot fi scoase la lumină cu fiecare nouă repetare. Şi aceasta datorită faptului că memoria 
este capabilă să facă asociații prin contiguitate, respectiv prin memorarea concomitentă a 
două fenomene sau evenimente între care nu există nici o legătură, astfel încât apariția 
unuia se soldează cu reactualizarea automată a celuilalt. Să ne gândim doar de câte ori, 
simțind o unduire de parfum, ne-am amintit de cine ştie ce fost prieten sau prietenă! Sau, 
ascultând un cântec de drumeţie, de câte ori nu ne-am amintit de clipe frumoase petrecute la 
o cabană de munte, într-o vacanţă... 

Există o soluție? Există, deşi cere ceva "antrenament". 

Lasă grijile deoparte, relaxează-te câteva minute, repetă-ți în gând formule de 
autoliniștire, fă orice ştii tu, dar nu începe să înveţi înainte de a te fi liniştit pe deplin. 
Altfel, starea ta de agitație interioară, chiar dacă nu o simţi, te va împiedica să înveţi în ritmul 


propus şi să atingi nivelul dorit. 


Mai bine “pierde” câteva minute ca să te linișteşti, decât 
să pierzi o jumătate de oră frământându-te și revenind 
cc 


mereu, fără nici un rezultat vizibil, asupra a ceea ce “ai 


învăţat”. 


Multe alte răspunsuri sunt la îndemână şi în alte situaţii, ca spre exemplu: 
- atunci când te influențează (adesea fără să îţi dai seama) atitudinea membrilor 
familiei 
- gândeşte-te ce ai face dacă tocmai ai avut un eveniment tragic în familie şi de 


ce trebuie ca exact atunci să dai tot ce poți la examene 


Destinde-tți nervii! Mai ai nevoie de ei 


A învăța aduce, de cele mai multe ori, un mare consum nervos. Stresul, oboseala, 
agitația, emoțiile, bucuriile sau eşecurile, aşteptarea încordată a rezultatelor, toate se 
repercutează asupra celulei nervoase care de cele mai multe ori se află la limita încordării 
maxime. De câte ori nu am fi dorit să mai repetăm câteva pagini, dar ne-a fost imposibil, 
pentru că și creierul îşi cerea dreptul la odihnă! 

Uneori, a obține randamentul maxim este o pură iluzie pentru cei care învață. Nu 
pentru toţi, însă. Un număr mic dintre ei reuşeşte să folosească în mod excepţional resursele 
energetice fizice şi psihice de care dispun, cu rezultate deosebite, folosind o metodă simplă: 
relaxarea. 

Ce este relaxarea? Este un exercițiu cu ajutorul căruia învăţăm să ne destindem 
muşchii corpului (în totalitate sau numai o parte a lor), în scopul de a acționa pe această cale 
asupra tensiunii psihice. 

Nu are nimic de-a face cu tehnicile yoga şi m-am ferit de aceasta: ori eşti creştin, ori 
eşti yoghin sau budist sau orice altceva. Tehnicile de mai jos sunt inventate şi experimentate 
de specialişti (metoda Schultz), au fost practicate de oameni cunoscuţi prin eficiență (metoda 
lui Napoleon) sau au fost descoperite de medici și aprofundate de alți oameni de ştiinţă 
(“punctul fericirii”). Nu am date că respectivii s-ar fi contorsionat și şi-ar fi căutat chakrele, 
mantrele şi alte alea. Metodele sunt ştiinţifice și sunt probate, iar o eventuală apropiere de 
tehnicile yoghine este întâmplătoare şi necăutată. 


Să revenim. 


Foarte probabil cunoşti metoda relaxării autogene (cineva chiar mi-a transmis un mail 
debordând de entuziasm, în care mi-a relatat că, deşi era foarte obosit, folosind metoda 
relaxării, a eliminat oboseala, s-a dus la examen liniștit şi a luat 10. Mă gândesc că o fi şi 
învăţat ceva, dar ceea ce îi lipsea era odihna şi liniştea. Păstrez și acest mail încurajator care 
arată că, dacă vrei, se poate!). 

Poţi folosi, desigur, şi calea, apropiată de această metodă, prin care Napoleon se ţinea 
mereu în formă, în campaniile sale militare istovitoare, reacționând instantaneu la orice 
situație de criză, cu mintea limpede şi nicidecum buimac, ca după un somn insuficient, 
întrerupt brusc. 


Cum putea aceasta? Putea... şi poţi și tu. Pentru că: 


15 minute de relaxare pot suplini patru ore de somn 
natural. Chiar dacă este uneori nevoie de două-trei 
săptămâni pentru ca efectele relaxării să fie într-adevăr cele 
aşteptate, încercarea merită făcută. Unora le-a reușit din 


prima! 


Şi, pentru că veni vorba de somn... somnul şi învățarea sunt prieteni sau 
duşmani? Păi, ori dormi, ori înveţi, nu? 

Ce bine ar fi să dormim 3 ore pe noapte și o jumătate de oră în cursul zilei și să avem 
în rest mintea limpede! 

Ce bine ar fi să poţi reține mai bine nu când eşti treaz, ci când dormi! ca și cum al sta 
cu cartea pe faţă şi i-ar intra materia în cap! 

Sau, după o noapte dormită vai de capul ei, să găsim un medicament miraculos ca să 
ne fie mintea limpede ca lacrima toată ziua! 

Ar fi bine, nu? 

Şi dacă îţi spun că toate acestea există? 


Incredibil, nu? 


Şi dacă îți spun ca acea metodă a bunului început, de care vorbeam în prima parte a 
acestui curs gratuit, împreună cu somnul bine dozat, te ajută să câştigi patru ore a doua 
zi? 

Fi atent(ă): 

1. Dacă te obişnuieşti să dormi 3 ore pe noapte (sau cinci, dacă eşti mai 
somnoros) te poți la fel de odihnit(ă) ca unul care a dormit opt ore şi paradoxal, mult mai 
odihnit decât unul care a dormit 9 ore (|), dacă ştii să îți foloseşti corect ciclurile somnului. 

2. somnul de 20 de secunde, ca și cel de maxim o jumătate de oră e o cale regală 
ca să îţi reimprospătezi forțele. trebuie numai bine dozat 

3. Cu adevărat, nu ai nevoie să pierzi nopțile de dinainte de examen, deoarece 
reținerea este mai bună în somn! 

4. Caută în orice alimentară nu cafea, ci ceea ce îţi trebuie ca după o noapte în 


care ai dormit prea puţin să combaţi cu succes oboseala de dimineaţă. Cinci minute și eşti ca 


nou! Veşnic tânăr și ferice, vorba poetului! 


Şi, că veni vorba de fericire la examene, există încă o metodă de relaxare cunoscută 
de foarte puţini, dar extrem de eficientă, ale cărei efecte sunt o stare de liniște, optimism (ce- 
ar mai avea unii nevoie de el!) și de energie. 

Medicii, dar şi alți oameni de știință știau de mult timp că stimulând o zonă specifică a 
creierului, septum pellucidum, se pot obţine efecte benefice uimitoare. Creează o senzație 
dulce, energizantă, care ar putea fi descrisă cel mai bine ca un zâmbet interior. 

După ce înveţi să îți localizezi acest punct, dacă foloseşti această tehnică de câteva 
ori pe zi ( în pauzele dintre orele de studiu, spre exemplu), efectul - ne asigură cercetătorii - 
va fi o stare de bună dispoziţie (nu de euforie!) şi de sănătate. 

Metodele pentru a-ţi destinde nervii încordaţi, de a găsi cea mai bună cale ca să dormi 
puţin, să ai randament maxim şi să nu fii nici istovit după examene, de a reabilita o dimineață 
ce părea iremediabil compromisă şi de a înlocui în câteva secunde deprimarea cu bucuria, 
sunt descrise în mini-cursuri, iar pe larg pentru oricine în "ARTA DE A ÎNVĂŢA" 


(prezentare). 


Ultimele retuşuri pentru succes 


Până acum am sintetizat tehnici puţin cunoscute te ajută să fii în formă maximă 
înaintea oricărui examen. Şi câte secrete sunt deja la îndemâna ta! 

În acest moment de final îţi sintetizez în ghidul de faţă, fără a insista, pentru că sunt 
lucruri cunoscute de tine, dar pe care nu ai ştiut probabil să le organizezi, câteva 
sfaturi și jaloane la care trebuie să fii atent când înveţi, pentru că, așa cum al aflat, de tine 
depinde dacă înveţi eficient sau nu: 

- e bine sau nu e bine să înveţi în grup? Încearcă să transformi situaţiile nefavorabile 
(gălăgie, lipsă de concentrare) în factori propice succesului la învățare 

- în materie de învăţare elevii şi studenţii se pot împărţi în trei "echipaje" diferite, cu 
trei destine diferite. Doar un destin este cel câștigător și îl poți avea dacă te auto- 
evaluezi corect. Nu lăsa să îți scape prilejurile de succes! 

- caută să atingi perfecțiunea în acele amănunte ce fac diferenţa la examene (de la 
admitere şi până la ocuparea unui post de director de bancă, peste ceva ani) 

- învață să memorezi prevăzând înşiruirea de informaţii din manual/curs după ce le- 
al citit doar o dată. Merită exercițiul! 

- Nu trece peste pasajele neelucidate din manual sau din curs! Transformă-ți 
nedumeririle în răspunsuri beton! 

- creşte eficienţa folosind ritmul cotidian. Fii pe val, nu împotriva lui! 

- "eu învăţ mai bine noaptea" — realitate sau impresie? 

- rezultatele unor examene dificile sunt hotărâte de modul în care reușești să 
organizezi datele din curs, să dau explicații din alte surse sau, pe baza acelorași 
surse, să anticipez unele întrebări ale profesorilor care mă examinau. Alcătuieşte 
fişe care să te ajute şi acum și peste ani! 

- atenție la prieteni care sunt duşmani şi la dușmani care se deghizează în prieteni ai 


învățării! 


- fă în așa fel încât să nu îţi distrugi pe ultima sută de metri munca de până 


acum!!! 


SCURTĂ PREZENTARE A CURSULUI "ARTA DE A ÎNVĂŢA" 


În "Arta de a învăţa" se găseşte mult mai pe larg ceea ce ai citit mai sus, cu exemple, 
cu extrase comentate din experienţa altora, cu formule descrise în amănunt... 

Am scris-o pentru cei care vor să afle exact ce să facă pentru a fi siguri de succes. 

Totul, pas cu pas, ordonat în cele 335 de pagini A4 pentru succesul tău sau al 
prietenilor tăi: "ARTA DE A ÎNVĂŢA" (prezentare). 

Ba mai mult: celor care le-am trimis acest curs cu tehnici de pregătire pentru 
examen şi l-au citit cu atenţie am alcătuit şi o serie specială de MINI-CURSURI 
GRATUITE în care, pornind de la ceea ce au aflat, le indic exact cum să le combine ca să 
obţină eficiență maximă. În mini-cursurile gratuite speciale dau îndrumări cum să combine 
capitolele, metodele, cum să nu facă greșeli. Asta pentru că stau lângă cine este interesat 
şi îi spun tot ce are nevoie pentru succesul său. 

Şi încă un lucru interesant. 

Am oferit un bonus celor care au comandat deja "Arta de a învăța" (bonusul cu 
secretele programului de pregătire, despre care poți vedea pe site la ofertă) dacă îmi dau 
câteva întrebări despre învăţare şi examen. Majoritatea întrebărilor îşi găseau deja răspunsul 
în "Arta de a învăţa” şi a trebuit doar să îi îndrum, eventual cu câteva scurte indicaţii de 
sinteză, pe baza a ceea ce găsesc în "Arta". De aceea ştiu că am răspunsuri şi la 
întrebările tale. 

Vrei să obţii rezultatele pe care le doreşti, la orice examen? Majoritatea colegilor sau 


contracandidaților tăi îşi doresc la fel. 


Diferenţa dintre tine şi ei este că tu poţi ști și CUM să mergi în siguranță spre 
succesul tău. Reţine, te rog: nu să crezi că ai şanse de reușită, ci să fii sigur(ă) pe locul tău, 
sigur(ă) pe rezultatele foarte bune spre care tinde orice om preocupat de viitorul său. 


Până atunci ne vom întâlni periodic prin mini-cursuri gratuite... 


CA SĂ ÎŢI CLĂDEŞTI TEMEINIC SUCCESUL! 


Horaţiu Sasu 
http: / /xwww.succes-examene.asconet.ro /prezentare.html 


